אגף התקשוב וההגנה בסב"ר

אגף התקשוב וההגנה בסֶבֶ"ר (ראשי תיבות: סביבת הרשת) במטה הכללי של צה"ל הוא הגוף המתווה את מדיניות הקשר, התקשורת, המחשוב, השליטה והבקרה ואבטחת מערכות מידע בצה"ל. אגף התקשוב הוקם ב־3 במרץ 2003, על יסודות חיל הקשר, האלקטרוניקה והמחשבים. בדומה לאמ"ן ולחילות האוויר והים, אגף התקשוב אמון על בניין הכוח והפעלתו.

ראש האגף הנוכחי הוא האלוף ערן ניב. האגף מורכב ממספר חטיבות: חטיבת ההגנה בסב"ר, חטיבת ההתעצמות, וחטיבת ההפעלה.

האגף מנחה את תחום התקשוב בזרוע היבשה, בחיל האוויר, בחיל הים ובאגף המודיעין, עובדה המוצאת את ביטויה בסמלי זרועות אלו על סמלו של האגף.

==מבנה ארגוני==
מבנה אגף התקשוב הנוכחי מתבסס על מטה המורכב מחטיבות (בדומה ללהקים שבמטה זרוע האוויר והחלל והמספנים שבמטה זרוע הים), ויחידות עצמאיות אחרות. המבנה ההיררכי של החטיבות, כנהוג ביחידות מטה בצה"ל, מורכב ממחלקות, ענפים ומדורים.

מפקד אגף התקשוב וההגנה בסב"ר הוא ראש האגף, קצין בדרגת אלוף. תחתיו נמצאים חטיבת ההפעלה, האחראית על תפעול הלוחמה הרשתית והספקטראלית; חטיבת ההגנה, האחראית על מניעת חדירות ממערכי התקיפה בסב"ר של האויב למערכות המבצעיות השונות; חטיבת ההתעצמות, הנקראת גם לוט"ם – החטיבה להתעצמות טכנולוגית מבצעית, האחראית על פיתוח מערכות התקשוב של צה"ל ותפעולן; ומנהלת הטרנספורמציה הדיגיטלית, המכונה גם מנהלת ט"ד, אשר אחראית להוביל מאמץ זה בצה"ל כולו תחת הדירקטיבה של סגן הרמטכ"ל בכלל גופי בניין הכוח בצה"ל תוך השפעה על תהליכים מבצעיים לשם העצמת הקטלניות והאפקטיביות של צה"ל.

עיקר המערכים של האגף מרוכזים בידי החיל היחיד הכפוף לאגף התקשוב: חיל הקשר והתקשוב.

מדובר בתוכנית רב-זרועית, בה משולבים גורמים מבצעיים וטכנולוגיים, שמטרתה להוביל את צה"ל להיות ארגון חדשני, דיגיטלי ומבוסס מידע, וככזה, להשפיע על התהליכים המבצעיים ולהעצים את הקטלניות והאפקטיביות של צה"ל.

{| class="wikitable"
|-
! colspan="4" | יחידות אגף התקשוב וההגנה בסב"ר
|-
! width="40px" | סמל
! width="250px" | שם
! width="550px" | תפקיד
! width="150px" | מפקד
|-
 חטיבת ההפעלה וחיל הקשר והתקשוב
| אחראי על כל תחום הקשר, המחשבים והתקשורת של כוחות היבשה בצה"ל. במסגרת זאת החיל מתפעל את עיקר המערכים של אגף התקשוב
| תא"ל יוסי כראדי
|-
 חטיבת הספקטרום וההגנה בסב"ר
| הגוף העיקרי העוסק בלוחמת סב"ר הגנתית, אבטחת מידע והגנת המרחב הקיברנטי של ישראל והמערכות האלקטרוניות של צה"ל. בפרט מחלקת ההגנה בסב"ר פועלת להגנה על מערכות התקשורת והמחשבים הצבאיות.
תחת החטיבה פועל גם מרכז לוחמת הספקטרום האחראי על שיבוש מערכות הקשר והתקשורת של האויב כאשר בכלל זה הוא עוסק בשיבוש שידורי רדיו וטלוויזיה, שירותים סלולריים ועוד.
| תא"ל ר'
|-
מנהלת הטרנספורמציה הדיגיטלית
| אחראית על הובלת השתנות דיגיטלית צה"לית המתמקדת ברשתיות, שמאפשרת שיתוף פעולה בין כלל הזרועות והאמצעים בשדה הקרב להעצמת האפקטיביות והקטלניות של צה״ל
| תא"ל ארז אסקל
|-
 מרכז צופן וביטחון (מצו"ב)
| היחידה הלאומית להצפנה ואבטחת מידע. למרות היותה יחידה צה"לית היחידה מספקת שירותים לכל מערכת הביטחון הישראלית. עיקר פעילות היחידה הוא בתכנון ומימוש יכולות הצפנת מידע ותקשורת המוטמעות בקרב המערך הלוחם של צה"ל. בנוסף ביחידה פועלים צוותי התקפה – המנסים לפרוץ לרשתות הצבא וצוותי ניטור.
|אל"ם א'
|-
 חטיבת ההתעצמות – לוטם
| החטיבה להתעצמות טכנולוגית מבצעית, או בקיצור "חטיבת ההתעצמות" היא חטיבה באגף התקשוב בצה"ל, המפתחת מערכות תקשוב לכלל צה"ל. לוטם מספקת שירותים שונים בתחומי התמחותה ליחידות צה"ל השונות ולגופים ביטחוניים נוספים.
| תא"ל יעל גרוסמן<ref></ref>
|-
 יחידת מעוף
| אחראית על הובלת פרויקטי תקשוב ותוכניות רב זרועיות, לרבות הובלת תוכנית העורף הכוללת את מערכות ההתרעה לאזרחי מדינת ישראל ותכנון והקמת מערכות תקשורת.
| אל"ם אווה שולמן חנגה
|-
 מרכז המחשבים ומערכות המידע (ממר"ם)
| יחידת המחשבים הראשית באגף התקשוב. מתפקידיה לספק שירותי מחשב לחילות צה"ל ולאגפי המטה הכללי. עיקר עיסוקה הוא תפעול מרכזי המחשבים, הפעלת מרכז תמיכה כלל-צה"לי בנושא מחשוב, וכן ניטור ובקרה של אותן מערכות.
| אל"ם רחלי דמבינסקי
|-
 מרכז חושן
| אחראי על הפעלת מערכי התקשורת בצה"ל, בין השאר על מתן שירותי טלפוניה, תקשורת נתונים רחבת סרט, וידאו ותשתיות תקשורת אופטיות. למרכז כפופים גם שלושה גדודי תקשוב מטכ"ליים.
| אל"ם ענת הרשקוביץ
|-
 מערכות צבאיות לפו"ש וניהול (מצפ"ן)
| בית תוכנה המפתח פתרונות תוכנה מתקדמים לכלל הצרכים המטכ"ליים והרב-זרועיים של צה"ל, בדגש על מערכות שליטה ובקרה.
| אל"ם אלי בירנבאום
|-
 יחידת שחר
| בית תוכנה המפתח פתרונות תוכנה מתקדמים ומערכות ארגוניות לניהול ותמיכת הלחימה של צה"ל.
| אל״ם ריטה רייך